अध्यापक करेंगे सेमिनारों का बायकाॅट
शिक्षाविभाग द्वारा परीक्षाओं के दिनों में रखे सेमिनारों से खफा अध्यापकों ने रविवार को यूनियन के नेताओं की संयुक्त बैठक की। यह बैठक नेचर पार्क में हुई। इसमें मार्च महीने में शिक्षा विभाग द्वारा परीक्षाओं के दिनों में रखे गए सेमिनारों का मुकम्मल बायकाट करने का फैसला लिया गया। अध्यापक नेताओं ने कहा कि जहां जिस समय परीक्षा चल रही होगी और नए सेशन में दाखिलों संबंधी तैयारियों में अध्यापक व्यस्त होंगे, वहीं इस फैसले से सरकारी स्कूलों को बंद करने की नौबत जाएगी। उन्होंने कहा कि यह सेमिनार मंगलवार से शुरू होकर मार्च महीने में विभिन्न पड़ावों में लगाए जा रहे हैं। इस संबंधी सर्वसम्मति से सोमवार को जिला शिक्षा अफसर तथा डाइट मोगा के प्रिंसीपल को एक ज्ञापन सौंपा जाएगा। अगर यह सेमिनारों के नादरशाही आदेश को वापस लिया गया को जत्थेबंदियों द्वारा संघर्ष किया जाएगा। इस बैठक में बूटा सिंह भट्टी, मनमीत सिंह, जसविंदर सिंह, एलीमेंट्री टीचर यूनियन के दिलबाद सिंह, अमनदीप सिंह मटवानी, प्रगटजीत सिंह, जगसीर सिंह घारू, राहुल कुमार, सुरेन्द्र शर्मा, मनीष अरोड़ा, जगदेव सिंह मैहना, जीटीयू के गुरदेव सिंह, गुरप्रीत सिंह, सुरजीत सिंह आदि उपस्थित थे।
नेचर पार्क में बैठक करते अध्यापक यूनियन के सदस्य।
hin_Deva hin_Deva hin_Deva